Niels Heinsøe viser fine takter på Challenge Touren – dartnyheder.dk
HjemPDCChallenge TourNiels Heinsøe viser fine takter på Challenge Touren
13. maj 2019 Daniel Tyge Thybøl Challenge Tour, PDC 0
Niels Heinsøe formåede at spille sig blandt de sidste 32 ved begge søndagens Challenge Tours i PDC.
Efter det i går lykkedes Niels Heinsøe, der for nyligt blev offentliggjort som repræsentant på Danmarks World Cup-landshold, at tilspille sig sine første ranglistepoint på PDC’s Challenge Tour, så kunne han i dag glæde sig over, at pointhøsten fortsatte ved begge søndagens Challenge Tour-turneringer.
LÆS OGSÅ: Niels Heinsøe og Ivan Springborg Poulsen henter point på Challenge Touren
Både ved sæsonens syvende og ottende Challenge Tour formåede danskeren således at spille sig blandt de sidste 32. Her måtte Potten-spilleren imidlertid tage til takke med nederlag til de to englændere Kevin Garcia og Stephen Burton. Burton gik sidenhen hen og vandt turneringen, og indtager dermed en samlet førsteplads på Challenge Tour-ranglisten.
Weekendens pointhøst på 250 pund bringer Niels Heinsøe op på 85. pladsen. Dermed er Heinsøe den eneste af de tre danske Challenge Tour-spillere, der er indenfor top 128. I alt har 330 spillere deltaget ved sæsonens første otte turneringer.
Såfremt Niels Heinsøe ønsker at fortsætte weekendens gode takter, så vil han dog formentlig skulle hæve sit niveau frem mod de kommende turneringer. Til trods for at spille sig blandt de sidste 32, så endte danskeren således som henholdvis nummer 101 og nummer 104 på listen over de højeste turneringsgennemsnit ved søndagens Challenge Tours. På listen over de højeste sæsongennemsnit ligger Heinsøe i øvrigt nummer 180. På samme liste finder man Niels-Jørgen Hansen som nummer 241 og Ivan Springborg Poulsen som nummer 222.
Du kan danne dig et overblik over de danske resultater ved søndagens Challenge Tours her nedenfor. Næste Challenge Tour-weekend finder sted den 13.-14. juli.
Challenge Tour 7:
Niels Heinsøe (75,3) 5-4 (73,0) Erwin Renkema
Niels-Jørgen Hansen (68,1) 5-4 (74,3) Berry van Peer
Ivan Springborg Poulsen (71,8) 3-5 (77,4) Wilco Vermeulen
Niels Heinsøe (76,9) 5-1 (68,4) Rachel Brooks
Niels Heinsøe (74,4) 5-4 (73,1) Paul Holloway
Niels Heinsøe (82,8) 2-5 (92,5) Kevin Garcia
Challenge Tour 8:
Niels Heinsøe (BYE)
Niels-Jørgen Hansen (77,9) 1-5 (81,7) Erik Hol
Ivan Springborg Poulsen (74,1) 5-4 (76,0) Kieran Evans)
Niels Heinsøe (85,4) 5-0 (78,6) Peter Mitchell
Ivan Springborg Poulsen (72,8) 1-5 (84,7) Adam Huckvale
Niels Heinsøe (78,1) 5-3 (74,2) Nathan Treadgold
Niels Heinsøe (77,6) 1-5 (89,3) Stephen Burton
Stephen Burton wins his second Challenge Tour title of the year and is the new leader on the ranking. Burton beats Patrick van den Boogaard in a close final by 5-4 pic.twitter.com/tooGYqqvzo
— Erik Middelkoop 🎯 (@eamiddelkoop) May 12, 2019